CELEX: 62016CN0647
Language: sk
Date: 2016-12-15 00:00:00
Title: Vec C-647/16: Návrh na začatie prejudiciálneho konania, ktorý podal Tribunal administratif de Lille (Francúzsko) 15. decembra 2016 – Adil Hassan/Préfet du Pas-de-Calais

6.3.2017   
            
            
               SK
            
            
               Úradný vestník Európskej únie
            
            
               C 70/11
            
         Návrh na začatie prejudiciálneho konania, ktorý podal Tribunal administratif de Lille (Francúzsko) 15. decembra 2016 – Adil Hassan/Préfet du Pas-de-Calais
   (Vec C-647/16)
   (2017/C 070/17)
   Jazyk konania: francúzština
   
      Vnútroštátny súd, ktorý podal návrh na začatie prejudiciálneho konania
   
   Tribunal administratif de Lille
   
      Účastníci konania pred vnútroštátnym súdom
   
   
      Žalobca: Adil Hassan
   
      Žalovaný: Préfet du Pas-de-Calais
   
      Prejudiciálna otázka
   
   Bránia ustanovenia článku 26 nariadenia Európskeho parlamentu a Rady (EÚ) č. 604/2013 z 26. júna 2013 (1) tomu, aby príslušné orgány členského štátu, ktorý inému členskému štátu, ktorý považuje za zodpovedný na základe kritérií uvedených v nariadení, predložil žiadosť o prevzatie alebo o prijatie späť štátneho príslušníka tretej krajiny alebo osoby bez štátneho občianstva, ktorá podala žiadosť o medzinárodnú ochranu, o ktorej ešte v konečnom dôsledku nerozhodol, alebo inej osoby uvedenej v článku 18 ods. 1 písm. c) a d) nariadenia, prijali rozhodnutie o odovzdaní a oznámili ho dotknutej osobe skôr, ako dožiadaný štát súhlasil s týmto prevzatím alebo prijatím späť?
   
      (1)  Nariadenie Európskeho parlamentu a Rady (EÚ) č. 604/2013 z 26. júna 2013, ktorým sa stanovujú kritériá a mechanizmy na určenie členského štátu zodpovedného za posúdenie žiadosti o medzinárodnú ochranu podanej štátnym príslušníkom tretej krajiny alebo osobou bez štátnej príslušnosti v jednom z členských štátov (Ú. v. EÚ L 180, 2013, s. 31).